Natan

For mannsnavnet, se Nathan
Natan (hebraisk:  – Nāṯān; ca. 1000 f.Kr.) var en profet og rådgiver ved hoffet til kong David av Israel som er beskrevet i Det gamle testamente i Bibelen.

Natan er kjent for å ha refset kong David strengt for at han begikk utroskap med den vakre Batseba, hustruen til en kriger i Davids hær ved navn Uria. For å skjule utroskapen da Batseba ble gravid sørget David for at Uria ble drept.

Natans handlinger er beskrevet i Samuelsbøkene, Kongebøkene, og Første og Andre KrønikebokSe særlig Andre Samuelsbok 7:2-17, 12:1-25 Natan skrev fortellinger om regimene til både kong David og dennes arving og etterfølger, kong Salomo,Se Første Krønikebok 29:29 og Andre Krønikebok 9:29  og var involvert i musikkframføringen i tempelet.Se Andre Krønikebok 29:25 

I Første KongebokNettbibelen: Første Kongebok 1:8-45 er det Natan som forteller den døende kongen om konspirasjonen til Adonja for å bli konge, noe som fører til at Salomo ble proklamert som konge istedenfor halvbroren.

Natan forekommer i Bibelen også som navn på flere andre mindre kjente personer. En av disse var en sønn av David og Batseba.

Festdagen for profeten Natan er den 24. oktober. I Den ortodokse kirke, og de Orientalske katolske kirker som følger de bysantinske ritualer er Natan feiret som en helgen på søndagen for de hellige kirkefedre, det vil si søndagen før den store festen for Kristi fødsel.

 Referanser 

 Eksterne lenker 
 Sunday of the Holy Fathers, ortodoks synaxarion

Kategori:Bibelske profeter
Kategori:Første krønikebok
Kategori:Andre krønikebok
Kategori:Første kongebok
Kategori:Andre Samuelsbok